PMIndiaData/PMIndiaSum huggingface dataset:
మొజాంబిక్ లో నేషనల్ అసెంబ్లీ ని సందర్శించిన ప్రధాన మంత్రి; మలువానాలో సైన్స్ అండ్ టెక్నాలజీ పార్కు విద్యార్థులతో సంభాషించారు

ప్రధాన మంత్రి శ్రీ నరేంద్ర మోదీ ఈ రోజు మాపుతో లోని నేషనల్ అసెంబ్లీ ఆఫ్ మొజాంబిక్ ను సందర్శించారు. నేషనల్ అసెంబ్లీ ప్రెసిడెంట్ వెరానికా మకామో తో ఆయన చర్చలు జరిపారు. మలువాలోని సైన్స్ అండ్ టెక్నాలజీ పార్కు లో ఉన్న సెంటర్ ఫర్ ఇన్నోవేషన్ అండ్ టెక్నలాజికల్ డెవలప్ మెంట్ ను కూడా ప్రధాన మంత్రి సందర్శించారు. ఈ సెంటర్ ఐటి సంబంధిత రంగాలలో తరగతి గది శిక్షణను ఇవ్వడంతో పాటు టెక్ స్టార్ట్ అప్స్ కు ఇంక్యుబేషన్ తదితర కీలక సేవలను అందిస్తుంటుంది. సెంటర్ లోని విద్యార్థులతో ప్రధాన మంత్రి ముచ్చటించారు. అక్కడ పని చేస్తున్న వారి అనుభవాలను గురించి తనకు చెప్పాలంటూ వారిని ఆయన ఉత్సాహపరిచారు. భారతీయ విద్యా సంస్థలకు చెందిన పూర్వ విద్యార్థులతో నూ ఆయన సమావేశమయ్యారు. మాపుతో లోని భారతీయ సముదాయ ప్రతినిధులతో కూడా ప్రధాన మంత్రి భేటీ అయ్యి, వారితో ముచ్చటించారు. భారతీయ సంతతికి చెందిన వారికి లభించిన గుర్తింపును వారికి తొలుదొల్త ఇచ్చింది ఆఫ్రికా భూభాగమే అని ఈ సందర్భంగా ఆయన వ్యాఖ్యానించారు. తర తరాలుగా భారతీయ సంప్రదాయాలను పరిరక్షిస్తూ వస్తున్నందుకు భారతీయ సముదాయ ప్రతినిధులను ప్రధాన మంత్రి అభినందించారు.
ఇండియా గేట్ వద్ద నేతాజీ సుభాష్ చంద్ర బోస్  ఘనమైనవిగ్రహాన్ని స్థాపించడం జరుగుతుందన్న ప్రధాన మంత్రి

ఇండియా గేట్ లో నేతాజీ సుభాష్ చంద్ర బోస్ కు చెందిన ఒక భవ్యమైనటువంటి విగ్రహాన్ని స్థాపించడం జరుగుతుందంటూ ప్రధాన మంత్రి శ్రీ నరేంద్ర మోదీ ప్రకటన చేశారు. ఆ విగ్రహం పనులు పూర్తి అయ్యేటంతవరకు ఆయన యొక్క హోలోగ్రామ్ స్టాట్యూ ను నేతాజీ జయంతి అయినటువంటి జనవరి 23వ తేదీ నాడు ప్రధాన మంత్రి ఆవిష్కరించనున్నారు. ప్రధాన మంత్రి అనేక ట్వీట్ లలో – ‘‘దేశం నేతాజీ సుభాష్ చంద్ర బోస్ 125వ జయంతి ని జరుపుకొంటున్న కాలం లో, ఆయన కు చెందిన ఒక భవ్యమైనటువంటి, గ్రానైట్ తో రూపొందించేటటువంటి విగ్రహాన్ని ఇండియా గేట్ ప్రాంతం లో స్థాపించడం జరుగుతుందని తెలియ జేయడాని కి నేను ఎంతో సంతోషిస్తున్నాను. ఇది ఆ మహానుభావుడి కి భారతదేశం రుణ పడి ఉండనే భావన కు సంకేతం గా ఉండబోతోంది. నేతాజీ బోస్ యొక్క ఘనమైన విగ్రహాన్ని అమర్చే పని పూర్తి అయ్యేటంత వరకు, ఆయన కు చెందిన ఒక హోలోగ్రామ్ స్టాట్యూ అదే ప్రదేశం లో ఉంటుంది. ఆ హోలోగ్రామ్ స్టాట్యూ ను జనవరి 23న నేతాజీ జయంతి సందర్భం లో నేను ఆవిష్కరిస్తాను’’ అని పేర్కొన్నారు.
భారతదేశ పూర్వ దౌత్య వేత్త శ్రీ అవసర బేవురియా కన్నుమూత పట్ల సంతాపాన్ని వ్యక్తం చేసిన ప్రధాన మంత్రి

భారతదేశ పూర్వ దౌత్య నిపుణుడు శ్రీ అవసర బేవురియా కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు. ప్రధాన మంత్రి కార్యాలయం ఒక ట్వీట్ లో – ‘‘శ్రీ అవసర బేవురియా ను దేశ ప్రజల కు ఆయన అందించిన ఘనమైన సేవ కు గాను స్మరించుకోవడం జరుగుతుంది. ఒడియా భాష ను మరియు సంస్కృతి ని ఎంతగానో సమర్థించే వ్యక్తి గా కూడాను ఆయన ఖ్యాతి ని గడించారు. ఆయన మరణించారని తెలిసి కలత చెందాను. ఆయన కుటుంబానికి మరియు ఆయన స్నేహితుల కు నా సంతాపాన్ని వ్యక్తం చేస్తున్నాను. ఓమ్ శాంతి : ప్రధాన మంత్రి’’ అని తెలిపింది.
సియోల్ లోని యోన్‌సేయీ విశ్వ‌విద్యాల‌యం లో మహాత్మ గాంధీ ప్రతిమ ను ఆవిష్క‌రించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ నేడు సియోల్ లోని యోన్‌సేయీ విశ్వ‌విద్యాల‌యం లో మహాత్మ గాంధీ ప్రతిమ ను ఆవిష్క‌రించారు. ఈ కార్య‌క్ర‌మాని కి రిప‌బ్లిక్ ఆఫ్ కొరియా అధ్యక్షులు మాన్య‌ శ్రీ మూన్ జే-ఇన్, రిప‌బ్లిక్ ఆఫ్ కొరియా ప్ర‌థ‌మ మ‌హిళ శ్రీ‌మ‌తి కిమ్ జూంగ్-సూక్, ఐక్య‌ రాజ్య స‌మితి పూర్వ సెక్ర‌ట‌రీ జ‌న‌ర‌ల్ శ్రీ బాన్ కీ-మూన్ లు హాజ‌ర‌య్యారు. ఈ సంద‌ర్భం గా ప్ర‌ధాన మంత్రి మాట్లాడుతూ, యోన్‌సేయీ యూనివ‌ర్సిటీ లో బాపూ ప్ర‌తిమ ను ఆవిష్క‌రించ‌డం ఒక గౌర‌వ‌ం అని అభివ‌ర్ణించారు. మనం బాపూ 150వ జ‌యంతి ని జ‌రుపుకొంటున్న త‌రుణం లో ఈ ఘ‌ట‌న చోటుచేసుకోవడం మ‌రింత ప్ర‌త్యేక‌ం అని ప్ర‌ధాన మంత్రి తెలిపారు. ప్ర‌స్తుత కాలం లో మాన‌వాళి ఎదుర్కొంటున్న రెండు అతి పెద్ద స‌వాళ్ళు.. ఉగ్ర‌వాద భూతం మ‌రియు జ‌ల‌, వాయు ప‌రివ‌ర్త‌న.. ను అధిగ‌మించ‌డం లో మ‌న‌కు స‌హాయకారి కాగ‌ల శ‌క్తి బాపూ ఆలోచనలు మ‌రియు సిద్ధాంతాలలో ఉందని ప్ర‌ధాన మంత్రి పేర్కొన్నారు. ప్ర‌కృతి తో సామ‌ర‌స్యాన్ని కలిగివుంటూ క‌ర్బ‌న పాద ముద్ర ను ఏ విధం గా క‌నీస స్థాయి కి చేర్చవ‌చ్చునో బాపూ త‌న జీవ‌న శైలి ద్వారా నిరూపించార‌ని ప్ర‌ధాన మంత్రి వివ‌రించారు. భావి త‌రాల వారి కోసం ఒక స్వచ్ఛమైనటువంటి మ‌రియు ప‌చ్చ‌ద‌నం తో కూడినటువంటి ధరణి ని అందించ‌డం ముఖ్య‌మ‌ని కూడా ఆయ‌న మనకు బోధించార‌ని ప్ర‌ధాన మంత్రి వివ‌రించారు. యోన్‌సేయీ విశ్వ‌విద్యాల‌యం ద‌క్షిణ కొరియా లోని అత్యంత ప్ర‌సిద్ధ విశ్వ‌విద్యాల‌యాల స‌ర‌స‌న నిలుస్తోంది. ప్రపంచ శాంతి కి ఒక ప్రతీక రూపం లో మ‌హాత్మ గాంధీ కి ద‌క్షిణ కొరియా లో పూజ‌నీయ స్థానాన్ని ఇస్తున్నారు.
అంతర్జాతీయ యోగా దినం సందర్భంగా లఖ్ నవూ లో సామూహిక యోగ ప్రదర్శనకు హాజరైన ప్రధాన మంత్రి శ్రీ నరేంద్ర మోదీ

అంతర్జాతీయ యోగా దినం సందర్భంగా ప్రధాన మంత్రి శ్రీ నరేంద్ర మోదీ లఖ్ నవూ లో సామూహిక యోగ ప్రదర్శనలో పాలుపంచుకొన్నారు. రమాబాయ్ అంబేడ్కర్ మైదానంలో జరిగిన ఈ కార్యక్రమానికి నగరంలో ఎడతెరపి లేకుండా వాన కురుస్తున్నప్పటికీ కూడా వేల సంఖ్యలో ప్రజలు తరలివచ్చారు. ఉత్సాహం నిండి, గట్టిగా నినాదాలు చేస్తున్న సభికులను ఉద్దేశించి ప్రధాన మంత్రి ప్రసంగిస్తూ, భారతదేశం అంతటా యోగా దిన వేడుకలలో పాలుపంచుకొంటున్న వారందరికీ లఖ్ నవూ నుండి తాను అభినందనలు తెలియజేస్తున్నట్లు చెప్పారు. ఇవాళ యోగా అనేది ఎంతో మంది ప్రజల జీవనాలలో ఒక భాగంగా మారిపోయిందని ఆయన అన్నారు. భారతదేశం వెలుపల సైతం యోగా కు అధిక ఆదరణ ఉందని, యోగా ప్రపంచాన్ని భారతదేశంతో పెనవేసిందని ఆయన చెప్పారు. గత మూడు సంవత్సరాలుగా అనేక యోగా సంస్థలు రూపుదిద్దుకోవడం తనకు సంతోషాన్నిస్తోందని ప్రధాన మంత్రి అన్నారు. యోగా గురువులకు గిరాకీ పెరుగుతుండటాన్ని తాను గమనించినట్లు కూడా ఆయన వెల్లడించారు. యోగ్యతకు తోడు స్వస్థత కూడా ముఖ్యమేనని, స్వస్థతను సంపాదించుకోవడానికి యోగా ఒక మార్గమని ఆయన చెప్పారు. యోగాను వారి జీవితాలలో ఒక భాగంగా మార్చుకొమ్మని ప్రతి ఒక్కరికీ ప్రధాన మంత్రి విజ్ఞప్తి చేస్తూ యోగా అనేది ఆరోగ్యానికి హామీ ఏర్పరచుకోవడం వంటిదని, దీనిని అభ్యసించటం అంత ఖరీదైందేమీ కాదు కూడా అని ఆయన వివరించారు. అంతక్రితం, ప్రధాన మంత్రి ని ఉత్తర ప్రదేశ్ ముఖ్యమంత్రి శ్రీ యోగి ఆదిత్యనాథ్ లఖ్ నవూ కు ఆహ్వానించారు. యోగా మన సంప్రదాయంలో ఒక భాగం, మనలను యోగా కలిపి ఉంచుతోందని శ్రీ యోగి ఆదిత్యనాథ్ అన్నారు.
అధికప్రభావశీలత కలిగిన సౌర ఫోటోవోల్టాయిక్  మాడ్యూల్స్ లో గీగా వాట్ (జిడబ్ల్యు) స్థాయి తయారీసామర్థ్యాన్ని సాధించడం కోసం ‘నేశనల్ ప్రోగ్రామ్ ఆన్ హై ఎఫిశన్సి సోలర్ పివిమాడ్యూల్స్’ లో ఉత్పత్తి తో ముడిపెట్టిన ప్రోత్సాహక పథకానికి ఆమోదం తెలిపినమంత్రిమండలి

అధిక ప్రభావశీలత కలిగిన సౌర ఫోటోవోల్టాయిక్ మాడ్యూల్స్ లో గీగా వాట్ (జిడబ్ల్యు) స్థాయి తయారీ సామర్థ్యాన్ని సాధించడం కోసం ‘నేశనల్ ప్రోగ్రామ్ ఆన్ హై ఎఫిశన్సి సోలర్ పివి మాడ్యూల్స్’ లో ఉత్పత్తి తో ముడిపెట్టిన ప్రోత్సాహక పథకం (2వ విడత) ను 19,500 కోట్ల రూపాయల ఖర్చు తో అమలు చేసేందుకు నూతన మరియు నవీకరణయోగ్య శక్తి మంత్రిత్వ శాఖ తీసుకువచ్చిన ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. భారతదేశం లో అధిక ప్రభావశీలత్వం కలిగిన సౌర ఫోటోవోల్టాయిక్ మాడ్యూల్స్ తయారీ కి అనువైనటువంటి ఒక ఇకోసిస్టమ్ ను నిర్మించడం, దీని ద్వారా నవీకరణ యోగ్య శక్తి రంగం లో దిగుమతులపై ఆధారపడడాన్ని తగ్గించడం ‘నేశనల్ ప్రోగ్రామ్ ఆన్ హై ఎఫిశన్సి సోలర్ పివి మాడ్యూల్స్’ లక్ష్యం గా ఉంది. ఇది ఆత్మనిర్భర్ భఆరత్ కార్యక్రమాన్ని బలపరచడం తో పాటు గా ఉపాధి అవకాశాల ను కల్పిస్తుంది. ఒక పారదర్శక ఎంపిక ప్రక్రియ మాధ్యమం ద్వారా సౌర ఫొటోవోల్టాయిక్ తయారీదారు సంస్థల ను ఎంపిక చేయడం జరుగుతుంది. ఉత్పత్తి తో ముడిపెట్టిన ప్రోత్సాహక పథకం (పిఎల్ఐ) ని సోలర్ పివి తయారీ ప్లాంటు లు పనిచేయించడం ప్రారంభం అయిన తరువాత 5 సంవత్సరాల కాలానికి గాను వితరణ చేయడం జరుగుతుంది. మరి ఈ ప్రోత్సాహకాన్ని దేశీయ బజారు లో అధిక ప్రభావశీలత్వం కలిగిన సౌర ఫోటోవోల్టాయిక్ మాడ్యూల్స్ అమ్మకాల ను బట్టి ఇవ్వడం జరుగుతుంది. ఈ పథకం నుండి ఆశిస్తున్నటువంటి ఫలితాలు/లాభాలు ఈ కింది విధం గా ఉండగలవు: పూర్తి గా మరియు పాక్షికం గా ఏకీకరించిన, సౌర ఫొటోవోల్టాయిక్ మాడ్యూల్స్ తాలూకు ఇంచుమించు 65,000 మెగావాట్ వార్షిక ఉత్పాదన సామర్థ్యం యొక్క స్థాపన కు అవకాశం ఉంటుందని అంచనా వేయడమైంది. ఈ పథకం దాదాపు గా 94,000 కోట్ల రూపాయల మేరకు ప్రత్యక్ష పెట్టుబడి ని తీసుకువస్తుంది. ఇవిఎ, సోలర్ గ్లాస్, బ్యాక్ శీట్ వగైరా శేష సామగ్రి కోసం తయారీ సామర్థ్యాన్ని ఏర్పరచడం. సుమారు 1,95,000 మందికి ప్రత్యక్ష ఉపాధికల్పన మరియు 7,80,000 మంది కి పరోక్ష ఉపాధికల్పన. దాదాపు గా 1.37 లక్షల కోట్ల రూపాయల మేరకు దిగుమతుల కు ప్రత్యామ్నాయం లభించడం. సౌర ఫొటోవోల్టాయిక్ మాడ్యూల్స్ లో అధికతమ ప్రభావశీలత ను సాధించడం కోసం పరిశోధన కు మరియు అభివృద్ధికి ఊతం లభించడం.
భారతీయ వాయు సేన మార్శల్ శ్రీ అర్జన్ సింగ్ కన్నుమూత పట్ల సంతాపం తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ భారతీయ వాయు సేన మార్శల్ శ్రీ అర్జన్ సింగ్ మృతి పట్ల సంతాపాన్ని వ్యక్తం చేశారు. ప్రధాన మంత్రి తన ట్విటర్ ఖాతా లో వరుసగా నమోదు చేసిన ట్వీట్ ల ద్వారా.. ఐఎఎఫ్ మార్శల్ శ్రీ అర్జన్ సింగ్ ఐఎఎఫ్ సామర్థ్యాన్ని పెంపొందించడంపై తదేక శ్రద్ధ వహించి, మన రక్షణ దక్షతలకు గొప్ప శక్తిని జోడించారు. ఆయనను విశిష్టమైనటువంటి గగనతల యోధునిగాను మరియు మృదులమైన వ్యక్తిగాను అభివర్ణించిన ప్రధాన మంత్రి, శ్రీ సింగ్ ఆయన కుటుంబ సభ్యులు మరియు ఆయన దురదృష్టకరమైనటువంటి మరణం పట్ల శోకిస్తున్న వారి యొక్క విచారంలో తాను కూడా పాలుపంచుకొంటున్నట్లుగా.. వెల్లడించారు. ‘‘భారతీయ వాయు సేన మార్శల్ శ్రీ అర్జన్ సింగ్ కన్నుమూత పట్ల భారతదేశం సంతాపం వెలిబుచ్చుతోంది. దేశానికి ఆయన అందించిన అసాధారణమైన సేవను మనం స్మరించుకొందాం. ఐఎఎఫ్ సామర్థ్యాన్ని పెంపొందించడంపై తదేక శ్రద్ధ వహించిన మార్శల్ శ్రీ అర్జన్ సింగ్, మన దేశ రక్షణ దక్షతలకు గొప్ప శక్తిని జత చేశారు. ఐఎఎఫ్ మార్శల్ శ్రీ అర్జన్ సింగ్ 1965లో అందించినటువంటి శ్రేష్ఠమైన నాయకత్వాన్ని భారతదేశం ఎన్నటికీ మరచిపోదు; అప్పట్లో ఐఎఎఫ్ గణనీయమైన కార్యభారాన్ని వహించింది. కొద్ది కాలం కిందట నేను ఆయనతో భేటీ అయ్యాను. అప్పుడు ఆయన తనకు ఆరోగ్యం బాగుండకపోయినప్పటికీ- నేను వారించినా కూడా- నాకు నమస్కరించడం కోసం లేచి నిలబడే ప్రయత్నం చేశారు. అదీ ఆయనలోని సైనిక క్రమశిక్షణ. ఆయన కుటుంబ సభ్యుల యొక్క మరియు ఒక ప్రముఖ గగనతల యోధుడు, ఇంకా మృదులమైన వ్యక్తి అయినటువంటి ఐఎఎఫ్ మార్శల్ శ్రీ అర్జన్ సింగ్ యొక్క కన్నుమూత పట్ల శోకపూరితులైన వారి యొక్క దు:ఖంలో నేను సైతం పాలు పంచుకొంటున్నాను. ఆయన ఆత్మకు శాంతి లభించుగాక’’ అని ప్రధాన మంత్రి తన సందేశంలో పేర్కొన్నారు.
మహా నవమి నాడు మాత సిద్ధిదాత్రి కి ప్రార్థన చేసిన ప్రధాన మంత్రి

నవరాత్రి ఉత్సవాల లో భాగం గా మహా నవమి నాడు మాత సిద్ధిదాత్రి ని ప్ర‌ధాన మంత్రి శ్రీ న‌రేంద్ర మోదీ ప్రార్థించారు; ప్రతి ఒక్కరి కి దేవి మాత ఆశీర్వాదాల ను ప్రసాదించాలి అంటూ ప్రధాన మంత్రి ఆకాంక్షించారు. ప్రధాన మంత్రి ఒక ట్వీట్ లో- ‘‘నవరాత్రి ఉత్సవ దినాల లో భాగం గా మంగళప్రద మహా నవమి దినాన మాత సిద్ధిదాత్రి ని పూజించడం జరుగుతుంది. దేవి మాత ఆశీర్వాదాల తో ప్రతి ఒక్కరి కి వారు ఆశించిన సిద్ధి ప్రాప్తించాలి అని నేను కోరుకొంటున్నాను. మాత భక్త జనం కోసం దేవి స్తుతి ని ఇదుగో ఇక్కడ జతపరుస్తున్నాను.. https://t.co/YYTr3oNm5Y ను సందర్శించగలరు.’’ అని పేర్కొన్నారు.
మలేషియాతో సవరించిన వైమానిక సేవల ఒప్పందానికి ఆమోదం తెలిపిన మంత్రివర్గం

మలేషియాతో సవరించిన వైమానిక సేవల ఒప్పందం (ఎఎస్ఎ)కు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. సవరించిన ఎఎస్ఎ పాఠం పై 2011లో ప్రాథమిక అంగీకారం కుదిరింది. అయితే, ఆర్టికల్ 13లో కొన్ని అంశాలపై భిన్నత్వం తలెత్తిన కారణంగా ఈ ఒప్పందంపై సంతకాలు జరుగలేదు. ఐసిఎఎన్ 2016లో జరిగిన ఒక సమావేశం సందర్భంగా భారత ప్రభుత్వం ఆర్థిక మంత్రిత్వ శాఖ సూచించిన మేరకు ఆ ఆర్టికల్ పాఠంలో సవరణ చేసేందుకు మలేషియా వైపు నుండి అంగీకారం వ్యక్తమైంది. ఎయిర్ సర్వీసెస్ లోని ప్రధానాంశాలు – ఇప్పుడు అమలులో ఉన్న ఎఎస్ఎ పై సంతకాలు 1974లో జరిగాయి. కాబట్టి దీనిని సవరించి తాజాగా మార్పులతో నవీకరించవలసిన అవసరం ఏర్పడింది. – ఐసిఎఒ తాజా నిబంధనావళి ప్రకారం ప్రస్తుత ఎఎస్ఎ పాఠానికి బదులు కొత్త పాఠాన్ని చేర్చడమైంది. – 3వ దేశ విమాన సంస్థలతో సహకార పూర్వక మార్కెటింగ్ ఏర్పాటును జోడించడమైంది. – డొమెస్టిక్ కోడ్ షేర్ క్లాజ్ ను చేర్చడమైంది. – సవరించిన ఎఎస్ఎ లో రక్షణ మరియు భద్రతకు సంబంధించిన ఆర్టికల్స్ ను చేర్చడమైంది. – సవరించిన ఎఎస్ఎ లో ‘ఇంటర్ మోడల్ సర్వీసు’లకు సంబంధించిన ఆర్టికల్ ను జత చేయడమైంది. దీనివల్ల అన్య పక్షానికి చెందిన భూ భాగంలో ఎక్కడి నుండి అయినా ఏ విధమైన ఇంటర్ మోడల్ ట్రాన్స్ పోర్ట్ ద్వారా విమాన ప్రయాణికులు, సరుకుల రాకపోకలకు అవకాశం ఏర్పడుతుంది.
రాజ్యాంగ (జమ్ము & కాశ్మీర్ కు వర్తింపు) సవరణ ఉత్తర్వు, 2019 ఆమోదించిన మంత్రి మండలి

జమ్ము & కాశ్మీర్ రాష్ట్రంలో విద్యా సంస్థలు, ప్రభుత్వ ఉద్యోగాల లో ఆర్ధికంగా వెనుకబడిన వర్గాలకు 10% రిజర్వేషన్లు కల్పించడానికి సంబంధించిన సవరణ ఉత్తర్వు ను ప్రధాన మంత్రి నరేంద్ర మోదీ అధ్యక్షతన జరిగిన కేంద్ర కేబినెట్ సమావేశం ఆమోదించింది. జమ్ము & కాశ్మీర్ రాష్ట్ర ప్రభుత్వ ప్రతిపాదన మేరకు ఈ నిర్ణయం తీసుకున్నారు. రాజ్యాంగాని కి జరిపిన 103వ సవరణ వల్ల కలిగిన అన్ని ప్రయోజనాలు జమ్ము & కాశ్మీర్ రాష్ట్రాని కి చెందిన వారికి వర్తించే విధంగా రాష్ట్రపతి ఆర్డినెన్సు జారీ చేస్తారు. ప్రభావం ఈ ఉత్తర్వు జారీ తరువాత జమ్ము & కాశ్మీర్ లో ఎస్సీ, ఎస్టీ లకు ఉద్యోగాల పదోన్నతుల్లో రిజర్వేషన్ కల్పించడం జరుగుతుంది. అంతేకాకుండా, జమ్ము & కాశ్మీర్ రాష్ట్రం లోని విద్యా సంస్థలు, ప్రభుత్వ ఉద్యోగాల లో ఇప్పుడున్న రిజర్వేషన్ల కు అదనంగా “ఆర్థికం గా వెనుకబడిన వర్గాలకు” 10% రిజర్వేషన్ వర్తింపజేయడం జరుగుతుంది. పూర్వరంగం: సమదృష్టి & కూడిక • జమ్ము & కాశ్మీర్ రాష్ట్రం లో కూడా ఆర్థికం గా వెనుకబడిన వర్గాల వారికి 10% రిజర్వేషన్ వర్తింపు. దీనివల్ల కులం, మతం విచక్షణ లేకుండా రాష్ట్ర ప్రభుత్వ ఉద్యోగాల లో జమ్ము & కాశ్మీర్ యువత కు 10% రిజర్వేషన్లు కల్పించే సౌకర్యం ఏర్పడుతుంది. ఈ ఏడాది జనవరి నెలలో 103వ రాజ్యాంగ సవరణ ద్వారా దేశవ్యాప్తం గా ఆర్థికంగా వెనుకబడిన వర్గాల వారికి 10% రిజర్వేషన్లు కల్పించడం జరిగింది. ప్రతిపాదిత ఆర్డినెన్సు ద్వారా జమ్ము & కాశ్మీర్ యువత కు కేంద్ర ప్రభుత్వ ఉద్యోగాల కు తోడు గా రాష్ట్ర ప్రభుత్వ ఉద్యోగాల లో కూడా రిజర్వేషన్ లభిస్తుంది. • ప్రభుత్వ సర్వీసుల లో పదోన్నతులు కల్పించేటప్పుడు జమ్ము & కాశ్మీర్ లో ఎస్సీ, ఎస్టీ ఉద్యోగుల కు రిజర్వేషన్ వర్తింపజేసే ఉత్తర్వును కేబినెట్ ఆమోదించింది. 1995లో చేసిన 77వ రాజ్యంగ సవరణ ద్వారా ప్రభుత్వ ఉద్యోగాల ప్రమోషన్ల లో ఎస్సీ, ఎస్టీ లకు రిజర్వేషన్ సౌకర్యం కల్పించడం జరిగింది. సుదీర్ఘ కాలం 24 సంవత్సరాల ఎదురుచూపుల తరువాత ఇప్పుడు జమ్ము & కాశ్మీర్ రాష్ట్రాని కి కూడా వర్తింప జేశారు. • జమ్ము & కాశ్మీర్ రాష్ట్ర ప్రభుత్వ ఉద్యోగాల లో రిజర్వేషన్ కల్పించడం లో వాస్తవాధీన రేఖ దగ్గర లో నివసించే వారి తో సమానంగా అంతర్జాతీయ సరిహద్దు లో నివసించే వారిని కూడా చూసేందుకు వీలు కల్పించే జమ్ము & కాశ్మీర్ రిజర్వేషన్ చట్టం, 2004 సవరణ ఆర్డినెన్సు కు కేంద్ర మంత్రివర్గం ఆమోద ముద్ర వేసింది. ఇంతకు ముందు జమ్ము & కాశ్మీర్ లో వాస్తవాధీన రేఖ కు 6 కిలో మీటర్ల లోపల నివసించే యువత కు మాత్రమే ప్రభుత్వ ఉద్యోగాల లో 3% రిజర్వేషన్ లభించేది. ఇప్పుడు ఈ సౌకర్యం అంతర్జాతీయ సరిహద్దు లో నివసించే ప్రజల కు కూడా వర్తిస్తుంది. సరిహద్దు ఆవల నుంచి జరిగే దాడి తీవ్రత ను ఎదుర్కుంటున్న తమకు కూడా రిజర్వేషన్ వర్తింప జేయాలని అంతర్జాతీయ సరిహద్దు లో నివసించే వారు చాలా కాలంగా డిమాండ్ చేస్తున్నారు. భారత రాజ్యాంగం లోని 16వ అధికరణం 4వ క్లాజు తరువాత 4ఎ క్లాజు చేర్చడం ద్వారా 77వ రాజ్యం గా సవరణ చేశారు. ప్రభుత్వ సర్వీసు లలో పదోన్నతులు జరిపేటప్పుడు ఎస్సీ, ఎస్టీ లకు రిజర్వేషన్లు కల్పించాలని 16 (4ఎ) క్లాజు నిర్దేశిస్తుంది. రాజ్యాంగానికి 103వ సవరణ చేసినప్పుడు దానిని జమ్ము & కాశ్మీర్ రాష్ట్రాని కి వర్తింప జేయలేదు. ఇప్పుడు చట్టం జమ్ము & కాశ్మీర్ రాష్ట్రాని కి కూడా వర్తించే విధంగా ఆర్డినెన్సు జారీ చేయడం వల్ల రాష్ట్రాని కి చెందిన ఆర్ధికం గా వెనుకబడిన వర్గాలు కూడా రిజర్వేషన్ ప్రయోజనాన్ని పొందవచ్చు.
ఆశా కార్యకర్తలకు, ఆంగ‌న్ వాడీ కార్య‌క‌ర్త‌ల‌ కు పారితోషికం లో పెంపుద‌ల‌ను ప్ర‌క‌టించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఎఎస్‌హెచ్ఎ (‘ఆశా’) కార్యకర్తల మ‌రియు ఆంగ‌న్ వాడీ కార్య‌క‌ర్త‌ల పారితోషికం లో ఒక మహత్త్వపూర్ణమైనటు వంటి పెరుగుద‌ల‌ ను ఈ రోజు ప్ర‌క‌టించారు. వ‌చ్చే నెల నుండి అమ‌లు లోకి రానున్న ఈ ప్రకటన ను నేడు ల‌క్ష‌లాది ఆశా కార్యకర్తలు, ఆంగ‌న్ వాడీ కార్యకర్తలు మ‌రియు ఎఎన్ఎమ్ కార్య‌క‌ర్త‌ల‌ తో వీడియో మాధ్య‌మం ద్వారా జ‌రిపిన ముఖాముఖి స‌మావేశ క్రమం లో వెలువ‌రించడం జరిగింది. ఆశా కార్య‌క‌ర్త‌ల‌కు కేంద్ర ప్ర‌భుత్వం క్రమబద్ధంగా ఇస్తున్నటువంటి ప్రోత్సాహ‌కాల‌ను రెట్టింపు చేస్తున్న‌ట్లు ప్ర‌ధాన మంత్రి ప్ర‌క‌టించారు. దీనికి తోడు ఆశా కార్య‌క‌ర్త‌లంద‌రితో పాటు వారి స‌హాయ‌కుల‌కు కూడా ‘ప్ర‌ధాన మంత్రి జీవ‌న జ్యోతి బీమా యోజ‌న’ మ‌రియు ‘ప్రైమ్ మినిస్ట‌ర్ సుర‌క్ష బీమా యోజ‌న’ ల‌లో భాగంగా ఉచితంగా బీమా ర‌క్ష‌ణ ను స‌మ‌కూర్చ‌నున్నారు. ఆంగ‌న్ వాడీ కార్య‌క‌ర్త‌ల‌కు ఇచ్చే గౌరవ వేతనం లో చెప్పుకోద‌గ్గ పెరుగుద‌ల‌ను సైతం ప్ర‌ధాన మంత్రి ప్ర‌క‌టించారు. ఇంత కాలం 3000 రూపాయ‌లు అందుకొంటున్న‌వారు ఇక మీద‌ట 4500 రూపాయ‌లను అందుకొంటారు. అదే విధంగా 2200 రూపాయ‌లు అందుకొంటున్న‌ వారు ఇక‌ పై 3500 రూపాయ‌లను అందుకోనున్నారు. ఆంగ‌న్ వాడీ స‌హాయ‌కుల‌ గౌర‌వ భృతి ని కూడా 1500 రూపాయ‌ల నుండి 2250 రూపాయ‌ల‌కు పెంచ‌డ‌మైంది. కామ‌న్ అప్లికేష‌న్ సాఫ్ట్ వేర్ (ఐసిడిఎస్-సిఎఎస్) వంటి టెక్నిక్ ల‌ను వినియోగించుకొంటున్న ఆంగ‌న్ వాడీ కార్య‌క‌ర్త‌లు మ‌రియు స‌హాయ‌కులు సైతం అద‌న‌పు ప్రోత్సాహ‌కాల‌ను పొందుతార‌ంటూ ప్ర‌ధాన మంత్రి ప్ర‌క‌టన చేశారు. ప‌నితీరు ఆధారంగా ప్రోత్సాహ‌కాలు 250 రూపాయ‌లు మొద‌లుకొని 500 రూపాయ‌ల మధ్య ఉండబోతున్నాయి. మూడు ‘ఎ’ బృందాలు – ఆశా కార్య‌క‌ర్త‌లు, ఆంగ‌న్ వాడీ కార్య‌క‌ర్త‌లు మ‌రియు ఎఎన్ఎమ్ – లతో ప్ర‌ధాన మంత్రి ముఖాముఖి సంభాషించారు. వారు ఆరోగ్యం, ఇంకా పోష‌కాహారం సంబంధిత సేవ‌ల‌ను మెరుగు ప‌ర‌చ‌డం కోసం మ‌రియు దేశం లో ఆహార లోపం వల్ల శుష్కించే ధోరణులను త‌గ్గించాల‌న్న ‘పోష‌ణ్ అభియాన్’ యొక్క ల‌క్ష్యాన్ని సాధించ‌డం కోసం కొత్త కొత్త సాధనాలను, సాంకేతిక విజ్ఞానాన్ని ఉప‌యోగించుకొంటూ క‌ల‌సిక‌ట్టుగా ప‌రిశ్ర‌మిస్తున్నందుకు వారిని ఆయ‌న ప్రశంసించారు.
కోల్ కాతా పోర్ట్ ట్రస్ట్ పేరు ను శ్యామా ప్రసాద్ ముఖర్జీ ట్రస్టు గా 
మార్చడానికి ఆమోదం తెలిపిన మంత్రిమండలి

కోల్ కాతా పోర్ట్ పేరు ను శ్యామా ప్రసాద్ ముఖర్జీ పోర్టు గా పేరు మార్చడానికి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. కోల్ కాతా పోర్టు పేరు ను శ్యామా ప్రసాద్ ముఖర్జీ పోర్టు గా మార్చుతూ కోల్ కాతా పోర్ట్ ట్రస్ట్ యొక్క ట్రస్టీ ల బోర్డు 2020 ఫిబ్రవరి 25వ తేదీ న ఒక సమావేశాన్ని నిర్వహించి ఆ సందర్భం లో ఒక తీర్మానానికి ఆమోదముద్ర వేసింది. ఒక ప్రముఖ న్యాయకోవిదుని గా, విద్యావేత్త గా, ఆలోచనాపరుని గా మరియు ప్రజానాయకుని గా శ్యామా ప్రసాద్ ముఖర్జీ యొక్క బహుముఖ ప్రజ్ఞ ను పరిగణన లోకి తీసుకోవడమైంది. 2020 జనవరి12న కోల్ కాతా పోర్టు యొక్క నూట యాభయ్యో వార్షికోత్సవాల ప్రారంభ కార్యక్రమం సందర్భం లో పశ్చిమ బెంగాల్ ప్రజల మనోభావాల ను దృష్టి లో పెట్టుకొని కోల్ కాతా పోర్టు పేరు ను డాక్టర్ శ్యామా ప్రసాద్ ముఖర్జీ పేరిట పున:నామకరణం చేయనున్నట్టు ప్రకటించడమైంది. డాక్టర్ శ్యామా ప్రసాద్ ముఖర్జీ పశ్చిమ బెంగాల్ లోని అత్యంత యోగ్యులైన సుపుత్రుల లో ఒకరు; జాతీయ సమగ్రత కై నడుం బిగించిన వారి లో ముందు వరుస లో ఉన్న వ్యక్తి; బెంగాల్ అభివృద్ధి ని స్వప్నించిన వారు; పారిశ్రామికీకరణ కు స్ఫూర్తి గా నిలవడం తో పాటు ‘ఒక దేశం – ఒకే చట్టం’ సిద్ధాంతాని కి గట్టి మద్దతుదారు కూడాను. పూర్వరంగం: కొల్ కాతా పోర్ట్ భారతదేశం లో ప్రథమ భారీ పోర్టు కావడం తో పాటు నదీతీరం లోని నౌకాశ్రయం కూడాను. 1870 వ సంవత్సరం లోని చట్టం V ప్రకారం కలకత్తా పోర్టు ను మెరుగుపరచడం కోసం కమిశనర్ ల ను నియమించడం తో అదే సంవత్సరం లో అక్టోబర్ 17వ తేదీ న ఈ పోర్టు ఒక ట్రస్టు నిర్వహణ లోకి వెళ్లింది. ఈ ఓడరేవు యొక్క విశిష్టత ఏమిటంటే ఇది భారతీయ నౌకాశ్రయాల చట్టం, 1908 లోని భాగం 1- ఒకటో షెడ్యూల్ లో వరుస సంఖ్య 1 తో ప్రత్యేక స్థానం కల్పించబడింది. మరి అలాగే, ఈ ఓడరేవు భారతీయ నౌకాశ్రయాల చట్టం, 1963 ద్వారా పాలింపబడుతోంది. కోల్ కాతా పోర్ట్ ది 150 ఏళ్ళ ప్రస్థానం. ఈ యాత్ర లో ఇది భారతదేశాని కి వ్యాపారం, వాణిజ్యం, ఇంకా ఆర్థికాభివృద్ధి కి ముఖద్వారం గా ఉంది. ఇది స్వాతంత్ర్యం కోసం భారతదేశం చేసిన పోరాటాని కి, ఒకటో ప్రపంచ యుద్ధాని కి, రెండో ప్రపంచ యుద్ధాని కి మరియు దేశం లో ప్రత్యేకించి భారతదేశం లోని తూర్పు ప్రాంతం లో చోటు చేసుకొన్నటువంటి సామాజికమైన మార్పులకు, సాంస్కృతిక మార్పులకు కూడా సాక్షి గా నిలచింది. భారతదేశం లో ప్రధానమైనటువంటి నౌకాశ్రయాల కు అవి నెలకొని ఉన్న నగరం పేరు పెట్టడం సర్వసాధారణం. కొన్ని పోర్టు లకు మాత్రం ప్రత్యేక సందర్భాల లో గాని, లేదా విశేష ప్రముఖ నేతలు అందించిన తోడ్పాటు ను లెక్క లోకి తీసుకొని గాని గతం లో ఆయా జాతీయ మహా నాయకుల యొక్క పేర్ల తో పునర్నామకరణం చేయడమైంది. నావ సేవ పోర్ట్ ట్రస్టు పేరు ను ప్రభుత్వం 1989 వ సంవత్సరం లో మార్చి, జవహర్ లాల్ నెహ్రూ పేరు ను పెట్టడం జరిగింది. ట్యూటికోరిన్ పోర్ట్ ట్రస్టు పేరు ను 2011 వ సంవత్సరం లో మార్చి వి. ఒ. చిదంబరనార్ పోర్ట్ ట్రస్టు అనే పేరు ను, అదే విధంగా ఎణ్ణూర్ పోర్ట్ లిమిటెడ్ పేరు ను మార్చివేసి ప్రముఖ స్వాతంత్ర్య సమర యోధుడు, తమిళ నాడు పూర్వ ముఖ్యమంత్రి శ్రీ కె. కామరాజార్ గౌరవార్థం కామరాజార్ పోర్ట్ లిమిటెడ్ గాను పెట్టడమైంది. ఇటీవల, 2017 వ సంవత్సరం లో కాండ్లా పోర్టు పేరు ను మార్చి దీన్ దయాళ్ పోర్టు గా కొత్త పేరు ను పెట్టడం జరిగింది. అంతేకాదు, భారతదేశం లో అనేక విమానాశ్రయాల పేరుల ను కూడా మార్చి వాటి కి మహానేత ల పేర్లను పెట్టడం జరిగింది.
పూర్వ ప్రధాని శ్రీ రాజీవ్ గాంధీ వర్ధంతి నాడు ఆయన కు శ్రద్ధాంజలి ఘటించిన 
ప్ర‌ధాన మంత్రి

పూర్వ ప్రధాని శ్రీ రాజీవ్ గాంధీ వర్ధంతి సందర్భం లో ప్ర‌ధాన మంత్రి శ్రీ న‌రేంద్ర మోదీ ఆయన కు శ్రద్ధాంజలి ని సమర్పించారు. ‘‘పూర్వ ప్రధాని శ్రీ రాజీవ్ గాంధీ వర్ధంతి నాడు ఆయన కు శ్రద్ధాంజలి ని సమర్పిస్తున్నాను’’ అని ఒక సందేశం లో ప్ర‌ధాన మంత్రి పేర్కొన్నారు.
ప్ర‌ధాన మంత్రి భార‌తీయ జ‌న్ ఔష‌ధీ ప‌రియోజ‌న ల‌బ్ధిదారుల తో ప్ర‌ధాన మంత్రి సంభాష‌ణ‌

ప్ర‌ధాన మంత్రి భార‌తీయ జ‌న్ ఔష‌ధీ ప‌రియోజ‌న ల‌బ్ధిదారుల తో, జ‌న్ ఔష‌ధీ కేంద్రాల కొట్టు సొంతదారుల తో ప్ర‌ధాన మంత్రి శ్రీ న‌రేంద్ర మోదీ నేడు వీడియో కాన్ఫ‌రెన్స్ మాధ్య‌మం ద్వారా సంభాషించారు. జెన‌రిక్ మందుల వినియోగాని కి ఊతాన్ని అందించ‌డానికి మ‌రియు ఆ ఔష‌ధాల ప‌ట్ల చైత‌న్యాన్ని ఏర్ప‌ర‌చడానికి 2019వ సంవ‌త్స‌రం మార్చి నెల 7వ తేదీ ని దేశ‌ం అంతటా ‘జ‌న్ ఔష‌ధీ దివ‌స్‌’గా జ‌రపాల‌ని కేంద్ర ప్ర‌భుత్వం నిర్ణ‌యించింది. ల‌బ్ధిదారుల తో, కొట్టు సొంతదారుల తో ప్ర‌ధాన మంత్రి మాట్లాడుతూ అధిక నాణ్య‌త క‌లిగిన మందులు త‌క్కువ ధ‌ర‌ల లో అందేటట్టు చూడటం కోసం ప్ర‌భుత్వం రెండు ప్ర‌ధాన‌మైన చ‌ర్య‌లను చేప‌ట్టింద‌ని చెప్పారు. వాటిలో ఒక‌టో చర్య 850 అత్య‌వ‌స‌ర మందుల ధ‌ర‌ల ను నియంత్రించ‌డం తో పాటు హార్ట్ స్టెంటుల ధ‌ర‌ల ను, అలాగే మోకాలి శ‌స్త్ర చికిత్స కు ఉప‌యోగించే ప‌రికరాల ధ‌ర‌ల‌ ను త‌గ్గించ‌డం. రెండో చ‌ర్య దేశ‌ వ్యాప్తం గా జ‌న్ ఔష‌ధీ కేంద్రాల ను నెల‌కొల్పడం అని ఆయ‌న వివ‌రించారు. ఈ చ‌ర్య‌లు ఒక్క పేద‌ల‌కే కాక మ‌ధ్య‌ త‌ర‌గ‌తి కి కూడా ఎంతో లబ్ధి ని చేకూర్చాయని ప్ర‌ధాన మంత్రి తెలిపారు. మందులు వాటి యొక్క విప‌ణి ధ‌ర‌ల క‌న్నా 50 నుండి 90 శాతం త‌క్కువ ధ‌ర‌ల లో జ‌న్ ఔష‌ధీ కేంద్రాల లో దొరుకుతున్నాయ‌ని ప్ర‌ధాన మంత్రి అన్నారు. గ‌డ‌చిన నాలుగున్న‌ర సంవ‌త్స‌రాల కాలం లో అయిదు వేల కు పైగా జ‌న్ ఔష‌ధీ కేంద్రాల ను ప్రారంభించ‌డం జ‌రిగింద‌ని ఆయ‌న తెలిపారు. ఈ కేంద్రాలు కేవలం మంచి నాణ్య‌త క‌లిగిన మందుల ను స‌మ‌కూర్చ‌డమే కాకుండా స్వ‌తంత్రోపాధి ని మరియు నూత‌న ఉద్యోగ అవ‌కాశాల ను కూడా క‌ల్పించాయ‌ని ప్ర‌ధాన మంత్రి వెల్ల‌డించారు. ఆరోగ్య రంగం లో సంపూర్ణ మార్పు కు సంబంధించిన దార్శ‌నిక‌త ను గురించి ప్ర‌ధాన మంత్రి వివరిస్తూ, ‘అడ్డుగోడ‌లు వద్దు- ప‌రిష్కారాలు కావాలి’ అనే వైఖ‌రి ప్ర‌భుత్వానిది అని వివ‌రించారు. ఆరోగ్య రంగం లో ప‌రివ‌ర్త‌న‌ ను తీసుకురావ‌డం కోసం ఈ రంగాని కి సంబంధించిన అన్ని వ‌ర్గాలు ప్ర‌స్తుతం క‌ల‌సి ప‌ని చేస్తున్నాయ‌ని ఆయ‌న చెప్పారు. గ‌త నాలుగున్న‌ర సంవ‌త్స‌రాల లో 15 కొత్త ఎఐఐఎమ్ఎస్ ల‌ను అయితే నిర్మించ‌డ‌మో, లేదా నిర్మిస్తూ ఉండ‌ట‌మో జ‌రిగింద‌ని, అలాగే ఎంబిబిఎస్, ఇంకా పోస్ట్‌-గ్రాడ్యుయేష‌న్ సీట్ల ను 31,000 సంఖ్య లో పెంచ‌డం జ‌రిగింద‌ని పేర్కొన్నారు. ప్ర‌ధాన మంత్రి తో ల‌బ్ధిదారులు మాట్లాడుతూ, జ‌న్ ఔష‌ధీ కేంద్రాల లో మంచి నాణ్య‌త తో ఉన్న మందులు ల‌భ్య‌మ‌వుతున్నట్లు చెప్తూ సంతోషాన్ని వ్య‌క్తం చేశారు. త‌క్కువ ధ‌ర క‌లిగిన ఈ మందులతో తాము స‌రియైన వైద్య చికిత్స ను పొందుతూనే డ‌బ్బు ను కూడా ఆదా చేసుకొనేటట్టు చేశాయని వారు ప్ర‌స్తావించారు.
బి ఆర్ ఐ సి ఎస్ నెట్ వ‌ర్క్ యూనివ‌ర్సిటీ పై బి ఆర్ ఐ సి ఎస్ దేశాల మ‌ధ్య కుదిరిన అవ‌గాహ‌న  పూర్వ‌క ఒప్పందానికి ఆమోదం

బి ఆర్ ఐ సి ఎస్ నెట్ వ‌ర్క్ యూనివ‌ర్సిటీ ఏర్పాటు పై బి ఆర్ ఐ సి ఎస్ దేశాల మ‌ధ్య కుదిరిన అవ‌గాహ‌న పూర్వ‌క ఒప్పందానికి (ఎంఓయూ) కేంద్ర మంత్రివ‌ర్గ స‌మావేశం ఆమోదం తెలిపింది. ఈ స‌మావేశానికి ప్ర‌ధాని శ్రీ న‌రేంద్ర మోదీ అధ్య‌క్ష‌త వ‌హించారు. 2015, న‌వంబ‌ర్ లో ర‌ష్యాలోని మాస్కోలో జ‌రిగిన 3వ బి ఆర్ ఐ సి ఎస్ విద్యాశాఖ మంత్రుల స‌మావేశం సంద‌ర్భంగా బి ఆర్ ఐ సి ఎస్ నెట్ వ‌ర్క్ యూనివ‌ర్సిటీ అంశంపై సంప్ర‌దింపులు సాగాయి. బి ఆర్ ఐ సి ఎస్ దేశాల మ‌ధ్య‌ శాస్త్రీయ ప‌రిశోధ‌న‌లు, ఉన్న‌త విద్య, స‌మాచార మార్పిడి, విశ్లేష‌ణ, ఉత్త‌మ ప‌ద్ధ‌తుల అమ‌లు, సంయుక్త ప‌రిశోధ‌నా కార్య‌క్ర‌మాలు వంటివి పెంపొందించుకోవ‌డం, విద్యార్థులు, ప‌రిశోధ‌కులు, అధ్యాప‌కులు ఒక దేశం నుంచి మ‌రొక దేశానికి రాక‌పోక‌లు జ‌ర‌ప‌డం కోసం ఇతోధిక స‌హ‌కారానికి ఈ ఎంఓయూ వీలు క‌ల్పిస్తుంది.
ప్రధాన మంత్రి రియో ఒలంపిక్స్ లో కాంస్యాన్ని గెల్చుకున్న సాక్షి మాలిక్ ను అభినందించారు

ప్ర‌ధాన మంత్రి శ్రీ న‌రేంద్ర మోదీ రియో ఒలంపిక్స్ లో కుస్తీ లో కాంస్య పతకాన్ని గెల్చిన సాక్షి మాలిక్ ను అభినందించారు. “సాక్షి మాలిక్ చరిత్రను సృష్టించారు. ఆమె కాంస్య పతకాన్ని సాధించినందుకు ఆమెకు ఇవే నా అభినందనలు. (ఈ విజయం పట్ల) యావత్తు దేశం సంతోషిస్తోంది. రక్షా బంధన్ శుభ దినాన భారతదేశ పుత్రిక సాక్షి మాలిక్ కాంస్య పతకాన్ని గెల్చుకొని, మనందరం ఎంతో గర్వించేటట్లు చేశారు. రానున్న సంవత్సరాలలో అనేక మంది క్రీడాకారులకు సాక్షి మాలిక్ స్ఫూర్తిమూర్తిగా నిలుస్తారు” అని ప్రధాన మంత్రి తన సందేశంలో పేర్కొన్నారు.
ప్ర‌ధానిని క‌లిసిన చైనా స్టేట్ కౌన్సిల‌ర్ శ్రీ యాంగ్ జీచి

చైనా స్టేట్ కౌన్సిల‌ర్, స‌రిహ‌ద్దు వివాదానికి సంబంధించి చైనా ప్ర‌త్యేక ప్ర‌తినిధిగా వ్య‌వ‌హ‌రిస్తున్న శ్రీ యాంగ్ జీచి ప్ర‌ధాని శ్రీ న‌రేంద్ర‌మోదీని క‌లుసుకున్నారు. ఈ సంద‌ర్భంగా ఆయ‌న త‌మ దేశ అధ్య‌క్షులు శ్రీ గ్జి జిన్ పింగ్‌, ప్ర‌ధాని లి కెకియాంగ్ త‌ర‌ఫున ప్ర‌ధాని శ్రీ న‌రేంద్ర మోదీకి శుభాకాంక్ష‌లు తెలియ‌జేశారు. ప్ర‌ధానితో స‌మావేశానికి ముందుగా ఇండియా, చైనా ప్ర‌త్యేక ప్ర‌తినిధుల మ‌ధ్య‌న ఇరు దేశాల స‌రిహ‌ద్దుల విష‌యంలో చ‌ర్చ‌లు జ‌రిగాయి. వీటి సారాంశాన్ని శ్రీ యాంగ్ జీచి, శ్రీ అజిత్ దోవ‌ల్ ప్ర‌ధానికి వివ‌రించారు. ఈ సంద‌ర్భంగా ప్ర‌ధాని శ్రీ న‌రేంద్ర‌మోదీ ఈ సంవ‌త్స‌రం సెప్టెంబ‌ర్ నెల‌లో 9వ బ్రిక్స్ శిఖ‌రాగ్ర స‌మావేశంకోసం చేసిన త‌న‌ గ్జియామిన్ సంద‌ర్శ‌న‌ను గుర్తు చేశారు. ఇండియా, చైనాల మ‌ధ్య‌న బ‌ల‌మైన సంబంధ‌బాంధ‌వ్యాలు చాలా ముఖ్య‌మ‌ని త‌ద్వారా ఇరు దేశాల ప్ర‌జ‌లే కాకుండా ఆసియాతోపాటు, ప్ర‌పంచానికి కూడా ల‌బ్ధి చేకూరుతుంద‌ని ఈ సంద‌ర్భంగా ప్ర‌ధాని అన్నారు.
నెదర్లాండ్స్ ప్రధాని మాన్య శ్రీ మార్క్ రూట్ కు నాలుగో పదవీకాలానికి గాను అభినందనలుతెలిపిన ప్రధాన మంత్రి

నెదర్ లాండ్స్ ప్రధాని శ్రీ మార్క్ రూట్ నాలుగో పదవీకాలానికి గాను ప్రధాన మంత్రి శ్రీ నరేంద్ర మోదీ ఆయన కు అభినందనలను తెలియజేశారు. ప్రధాన మంత్రి ఒక ట్వీట్ లో – ‘‘నా ప్రియ మిత్రుడు ప్రధాని శ్రీ మార్క్ రూట్ కు ఆయన నాలుగో పదవీకాలానికి గాను ఇవే శుభాకాంక్షలు. మనం కలసికట్టుగా కృషి చేసి భారతదేశాని కి, నెదర్ లాండ్స్ కు మధ్య విస్తృత భాగస్వామ్యాన్ని కొత్త శిఖరాల కు తీసుకు పోతామని నేను విశ్వసిస్తున్నాను.’’ అని పేర్కొన్నారు.